Psalmus 68
Psalmus 68 (enumeratione Graeca psalmus 67 dictus) libri Psalmorum verbis "Exsurgat Deus" incipit; etiam habet superscriptionem: "Magistro chori. David. PSALMUS. Canticum" (sic in Nova Vulgata). In hoc psalmo psalmista Deum laudat eique gratias agit. Ioannes Calvinus, theologiae Reformationis fautor, sic argumentum psalmi descripsit: Duae sunt huius Psalmi partes: primo enim suam probitatem asserit David contra hostium calumnias. Ubi vero conquestus est, indigne se perpeti graves iniurias ab hostibus, nec minus fraudibus et insidiis quam crudelitate eorum se oppugnari: provocat tandem ad Dei iudicium, illisque exitium precatur quale meriti sunt.